Metropolialueen kuntajakoselvittäjät 27.1.2013

Valtiovarainministeriö

PL 28 (Mariankatu 9)

00023 VALTIONEUVOSTO

Espoon, Helsingin, Kauniaisten, Keravan ja Vantaan kaupungit

Kirkkonummen, Sipoon, Tuusulan ja Vihdin kunnat

SEURANTARYHMÄN ASETTAMINEN

Valtiovarainministeriö on 9.12.2013 määrännyt kuntarakennelain 15 §:n perusteella toimitettavaksi erityisen kuntajakoselvityksen Espoon, Helsingin, Kauniaisten, Keravan ja Vantaan kaupunkien sekä Kirkkonummen, Sipoon, Tuusulan ja Vihdin kuntien välillä.

Päätöksessään ministeriö asetti kuntajakoselvittäjiksi varatuomari Mikko Pukkisen, valtiotieteiden tohtori Cay Sevónin ja arkkitehti Matti Vatilon.

Selvitystyö on alkanut 16.12.2013 ja se päättyy selvityksen valmistuttua, mutta kuitenkin viimeistään 31.10.2014 mennessä.

Ottaen huomioon kuntarakennelaissa (4 b § 4 ja 4 e § 3) määritelty yhdistymisselvityksen vähimmäissisältö ja ministeriön asettamispäätöksen tehtävämäärittely, on selvitystyötä vietävä eteenpäin etupainotteisesti ja vahvassa vuorovaikutuksessa selvitysalueen kuntien kanssa. Kuntien osallistumisesta erityiseen kuntajakoselvitykseen ja kuntajakoselvittäjien ehdotuksen valmisteluun säädetään kuntarakennelain 16 §:ssä.

Selvitysryhmä asettaa neuvotteluelimeksi **seurantaryhmän**, johon selvittäjät pyytävät asianomaisista kaupungeista/kunnista edustajiksi valtuuston puheenjohtajan, kaupungin/kunnanhallituksen puheenjohtajan sekä kaupungin/kunnanjohtajan. Lisäksi jos kaupungissanne/kunnassanne katsotaan välttämättömäksi, voitte riittävän edustavuuden varmistamiseksi nimetä ryhmään myös 1-2 muuta keskeisissä luottamustehtävissä olevaa edustajaa. Pyydämme ilmoittamaan kaupungin/kuntanne edustajat seurantaryhmään 14.2 mennessä Maria Merisalolle, maria.merisalo@vm.fi.

Ensimmäinen seurantaryhmän kokous järjestetään tiistaina 4.3.2014 klo 14.00 – 16.00 Vantaalla (Rantasipi Congress Center, Robert Huberin tie 4). Kokoukseen lähetetään kokouskutsu myöhemmin. Seurantaryhmän toinen kokous pidetään 11.4 klo 09.30 – 11.30.

Yhteistyöterveisin,

Mikko Pukkinen Cay Sevón Matti Vatilo

Valtiovarainministeriön asettamat kuntajakoselvittäjät